Spjall:Íþróttafélagið Mílan

message: Nú skil ég ekki alveg, þessi síða er skrifuð um Íþróttafélagið Mílan sem var stofnuð í sumar og spilar handknattleik í 1.deild karla í vetur. Þarf einhverjar heimildir um það til þess að síðan fái að halda sér? https://is.wikipedia.org/wiki/Hamrarnir, hérna sé ég til dæmis engar heimildir skráðar? Sigurthor8 (spjall) 22. september 2014 kl. 10:57 (UTC)
replies: text: Þar sem félagið hefur ekki ennþá verið viðurkennt og þar með ekki öðlast keppnisrétt ef ég er að skilja greinina rétt, þá finnst mér eðlilegt að greinin sé geymd (þú getur geymt hana á þinni eigin síðu) en/ef félagið öðlast keppnisrétt væri frekar ástæða til að setja hann hér aftur sem formlega síðu. Það að stofna félag er ekki markvert í sjálfumsér né hvað félagið ætlar eða stefnir að, allir geta stofnað félag. En þegar félagið hefur náð þeim áfanga að vera komið af stað og ekki bara verið á byrjunarreit lengur er frekar ástæða til að setja grein eins og þessa inn. Ekki taka þessu illa, þetta táknar ekki að félagið sem slíkt sé ekki nógu gott fyrir wikipedia, aðeins að greinin er ekki tímabær ennþá þar sem ekki er hægt að vísa í neitt sem félagið hefur gert, aðeins það sem það ætlar sér að gera. Ég legg því til að þú geymir þennan texta og ef þið hljótið náð til þess að keppa í 1. deild að endurskrifa greinina þá út frá því og þá gæti hún frekar verið sett inn. Bragi H (spjall) 22. september 2014 kl. 11:14 (UTC)
Félagið er komið með keppnisleyfi og spilaði sinn fyrsta opinbera leik á laugardaginn. Þannig að félagið er viðurkennt og með keppnisrétt.
http://hsi.is/motamal/motayfirlit/1.deild-karla/, eins og sést hér.Sigurthor8 (spjall) 22. september 2014 kl. 11:25 (UTC)
Er eitthvað fleira sem þarf að gera til þess að fá greinina birta? Takk samt fyrir fljót svör áðan. Sigurthor8 (spjall) 22. september 2014 kl. 12:57 (UTC)

text: Fyrir mitt leiti þá er greinin orðin gjaldgeng fyrir wíkipedía, ég gerði smávægilegar breytingar sem var samt bara að flytja til setningastubba og laga flokka og slíkt, engar efnislegar breytingar. En þótt mér persónulega (ég er bara einn og ræð ekki neinu sem slíkur) þá er það almenna reglan að halda inni eyðingatilögunni á meðan verið er að vinna í greininni svo allir geti tjáð sig um hvað þeim finnst og/eða gert þær breytingar á henni sem þeim finnst þurfa að gera svo allir geti verið sammála um að eyðingar sé ekki þörf. Enda er wíkipedía ekki verkefni einstaklinga heldur hópverkefni og því fleiri sem vinna í greinum því betra, ekki bara upp á staðreyndir að gera, líka útlit og samræmingu á því og að greinarnar uppfylli almennt skilyrði WP (sem samt eru ekkert mörg né heilög). Bragi H (spjall) 22. september 2014 kl. 15:26 (UTC)
Ég skil hvað þú meinar, hreinlega nýr hérna og þekki ekki allar vinnureglurnar. Man þetta og bæti betur úr næst. Takk samt kærlega fyrir alla hjálpina.(Sigurthor8 (spjall) 22. september 2014 kl. 15:39 (UTC))

text: Til þess erum við hér sem lengur höfum verið hér, að hjálpa. Að stinga upp á eyðingu er í rauninni bara spurning til annara um hvort fleirum finnist það sama. Sá sem setur slíka merkingu inn er jafnvel ekki viss sjálfur/sjálf og setur því inn þessa merkingu til að kalla eftir umræðu um það. Á meðan er hægt að vinna í viðkomandi síðu og betur um bætt hana endalaust en viðkunnalegra er að leyfa fólki að fá tækifæri til að skoða hana og tjá sig eða laga. Það hangir ekkert eyðing yfir síðunni þótt hún sé með þeirri merkingu á meðan engin tekur undir það og síðu er ekki eytt fyrirvaralaust ef eyðingu hennar er mótmælt. Bragi H (spjall) 22. september 2014 kl. 15:52 (UTC)
thread_title: Eyðing síðunnar